PRIMĂRIA COMUNEI MACEA
PRIMAR



REFERAT DE APROBARE
NR. 9426/16 09 2021
cu privire la atestarea inventarului bunurilor din domeniul public al comunei Macea, județul Arad





[bookmark: _GoBack]		Inventarul bunurilor din domeniul public al comunei Macea a fost însușit de către Consiliului local Macea prin Hotărârea  nr. 37/1999, fiind ulterior modificat și completat prin: Hotărârea Consiliului local Macea nr. 26/09 10 2001. Atestarea domeniului public al comunei Macea s-a făcut de către Guvernul României prin Hotărârea nr. 976/5 septembrie 2002, Anexa nr. 40.

Potrivit prevederilor art. 357 alin. (1) din Ordonanţa de urgenţă a Guvernului nr. 57/2019 „Inventarul bunurilor care alcătuiesc domeniul privat al unităţii administrativ-teritoriale se întocmeşte şi se actualizează de către o comisie special constituită, condusă de autoritatea executivă ori de o altă persoană împuternicită să exercite atribuţiile respective ( ...)” , iar potrivit alin. (4) „ Inventarul prevăzut la alin. (1) se aprobă prin hotărâre a autorităţii deliberative a fiecărei unităţi administrativ-teritoriale.

Propunerea de modificare și completare a inventarului domeniului public al comunei Macea a fost întocmită de către Comisia specială pentru întocmirea inventarului bunurilor care alcătuiesc domeniul public al comunei Macea, constituită prin Dispoziția Primarului comunei Macea nr. 135 din  11 07 2021. 

Necesitatea modificării inventarului domeniului public al comunei  Macea rezidă din faptul că au fost finalizate lucrările aferente obiectivului de investiție „Modernizare piață agroalimentară în comuna Macea” finanțate din fonduri FEADR, de aceea inventarul bunurilor din domeniul public al comunei trebuie actualizat pentru a fi corelat cu noile investiții aduse pieței agroalimentare, atât în ceea ce privește construcțiile, cât și în ceea ce privește valoarea imobilului.  Finalizarea lucrărilor de modernizare a pieței agroalimentare a fost consemnată în Procesul Verbal de recepție la terminarea lucrărilor nr. 5490/28 05 2021. De asemenea, pentru lucrările privitoare la sistemul de iluminat al pieței a fost încheiat procesul de recepție la terminarea lucrărilor nr. 6091/08 07 2020.

În ceea ce privește terenul pe care este edificată piața agroalimentară Macea facem precizarea că acesta a fost dobândit de către Comuna Macea în anul 1901 prin cumpărare. Acest fapt se deduce din extrasul de carte funciară nr. 303139 Macea, încheierea de carte funciară nr. 3259 din 01/05/1901. Din păcate, actul de vânzare-cumpărare, ca document constatator, nu a mai poate fi găsit la 120 de ani de la data încheierii sale.

Prin proiectul de hotărâre se actualizează și suprafața imobilului care se diminuează de la 4000 mp, așa cum figurează la poziția 4 din Anexa nr. 40 la  Hotărârea Guvernului nr. 976/5 septembrie 2002,la suprafața de 2594 mp. Inițial suprafața imobilului nu a fost determinată prin măsurători topografice,  cu ocazia întocmirii inventarului domeniului public al comunei Macea  suprafața înscrisă cuprindea și unele căi de acces și terenuri ocupate de construcții care nu făceau parte din piața agroalimentară.

Valoarea de inventar a bunului a fost stabilită pe baza raportului de evaluare întocmit de către evaluator autorizat ANEVAR Ioan Rus în anul 2020, la care s-a adăugat valoarea investițiilor recepționate ulterior.

Imobilul piața agroalimentară Macea nu a făcut obiectul unor cereri de constituire a dreptului de proprietate sau de restituire depuse în temeiul actelor normative care reglementează regimul juridic al imobilelor preluate în mod abuziv de Statul Român în perioada 6 martie 1945 – 22 decembrie 1989, nu este grevat de sarcini și nici nu a fost declarat de uz și interes public județean sau național.

Propun Consiliului local Macea să adopte proiectul de hotărâre cu privire la atestarea domeniul public al comunei Macea, județul Arad.

